Αφέλεια

Στην αρχαία ελληνική μυθολογία και θρησκεία η Αφέλεια (αρχ. ελλ. Ἀφέλεια) ήταν θεότητα, που προσωποποιούσε την «απέριττη απλότητα», τις «παλιές καλές μέρες». Οι Αθηναίοι, που τη θεωρούσαν ως τροφό της θεάς Αθηνάς, είχαν κτίσει, σύμφωνα με τον ΕυστάθιοΕυσταθίου Θεσσαλονίκης Παρεκβολαὶ εις την Ομήρου Ιλιάδα καὶ Οδύσσειαν, Ιλιάδα, 22. 451), προς τιμή της Αφελείας έναν βωμό επάνω στην Ακρόπολη. Ωστόσο ο  Παυσανίας ο οποίος παραθέτειΠαυσανίου Ελλάδος περιήγησις, «Αττικά» 17.1 μερικές θεότητες-προσωποποιήσεις που τιμούνταν στην Αθήνα με βωμούς, δεν αναφέρει την Αφέλεια.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 443
 Realencyclopädie der Classischen Altertumswissenschaft , τόμ. I.2 (Alexandrou-Apollokrates), έτος 1894, σελ. 2175, λήμμα «Apheleia» (στη γερμανική γλώσσα)

Κατηγορία:Θεότητες της ελληνικής μυθολογίας
Κατηγορία:Αθηνά